રાજ્ય સરકારના જમીન અને મહેસૂલ વિભાગ દ્વારા ઇ-શહેરની યોજના કાર્યરત બનાવાઇ. રાજ્યની અમદાવાદ મહાનગર પાલિકા દેશની સૌ પ્રથમ મહાનગર પાલિકા બની. શહેરીજનોને જન્‍મ-મૃત્‍યુની નોંધણી તેમજ તેના પ્રમાણપત્ર, ઇમારતના પ્‍લાન, પ્રાથમિક આરોગ્‍ય અને શિક્ષણ શહેરી સ્‍વચ્‍છતા અભિયાન, ગટર અને પાણી પુરવઠા, માર્ગ અને તેની સ્‍ટ્રીટ લાઇટ, બાગ-બગીચા અને ઉદ્યાનો, જેવી નાગરિક સુખાકારીની કામગીરીને ઇ-ગર્વનન્‍સ દ્વારા અસરકારક બનાવી. અમદાવાદ મહાનગરપાલિકા એ શહેરના પાંચ વિભાગોમાં મુખ્‍ય સ્‍થળોએ નાગરિક માહિતી કેન્‍દ્રો તેમજ શહેરના ૪૩ વોર્ડોમાં નાગરિક માહિતી કચેરીઓ ઊભી કરી જેનું ઇન્‍ટરનેટ તથા સંચાર તકનિકી દ્વારા અન્‍યોન્‍ય સાથે જોડાણ અપાયું. શહેરીજનો આ તમામ સુવિધાનો લાભ લઇ શકે છે. તેના બદલામાં નાગરિકે નેટ-બેન્‍ક, સાઇબર કાફેમાંથી જે તે દરની ચૂકવણી કરવાની હોય છે.